**Jumanji: Welcome to the Jungle** on vuonna 2017 ensi-iltansa saanut Jake Kasdanin ohjaama seikkailuelokuva sekä jatko-osa vuoden 1995 elokuvalle *Jumanji*, joka perustuu Chris Van Allsburgin samannimiseen kirjaan vuodelta 1981. Elokuvassa on kunnianosoitus Robin Williamsille, ensimmäisen elokuvan pääosan esittäjälle, koska siinä mainitaan hänen hahmonsa Alan Parrishin nimi. Elokuvan pääosissa ovat Dwayne Johnson, Kevin Hart, Jack Black, Karen Gillan, Nick Jonas ja Bobby Cannavale. Elokuva sijoittuu 20 vuotta ensimmäisen elokuvan jälkeen ja kertoo neljästä opiskelijasta, jotka joutuvat Jumanjin videopelimaailman sisään ja muuttuvat siellä valitsemiensa pelihahmojen näköisiksi. Heidän on löydettävä viides pelaaja sekä keino palata kotiin.

Kuvaukset alkoivat Havaijilla syyskuussa 2016. Elokuva sai ensi-iltansa Pariisin Grand Rex -teatterissa 5. joulukuuta 2017. Elokuvateattereihin se ilmestyi Yhdysvalloissa 20. joulukuuta 2017 ja Suomessa 22. joulukuuta 2017.

Juoni
-----

Vuonna 1996 Brantfordissa teini-ikäinen Alex Vreeke (Mason Guccione) saa isältään tämän löytämän Jumanji-lautapelin, jonka Alan Parrish ja Sarah Whittle olivat heittäneet sillalta puroon vuonna 1969. Alex ei ole kiinnostunut lautapeleistä, jolloin se muuttuu taianomaisesti pelikonsolin moduuliksi. Kun hän kokeilee peliä, hän imeytyy pelin sisään.

20 vuotta myöhemmin neljä Brantford High Schoolin opiskelijaa joutuvat yhdessä jälki-istuntoon. Spencer Gilpin (Alex Wolff) ja Anthony "Fridge" Johnson (Ser’Darius Blain) olivat joutuneet sinne, koska Spencer oli kirjoittanut esseitä Fridgen puolesta. Bethany Walker (Madison Iseman) ja Martha Kaply (Morgan Turner) puolestaan olivat puhuneet omia opettajiaan vastaan kesken oppituntien. Rehtori määrää heidät siivoamaan koulun kellaria ja käskee heitä miettimään mitä elämältä haluavat. Nelikko löytää Alexin pelikonsolin sekä Jumanjin, joka oli nyt neljän pelaajan toimintaseikkailupeli. Yksi pelihahmoista oli varattu ja kun nelikko oli valinnut loput valittavissa olevat pelihahmot, he imeytyvät pelin sisään.

Nelikko löytää itsensä viidakosta, jossa he olivat päätyneet omien pelihahmojensa kehoihin. Spencer oli lihaksikas tutkimusmatkailija Xander "Smolder" Bravestone (Dwayne Johnson), Fridge oli lyhytkasvuinen zoologi Franklin "Hiiri" Finbar (Kevin Hart) (jonka kutsumanimeksi hän luki vahingossa "Hirvi"), Martha oli itsepuolustuslajien osaaja Ruby Roundhouse (Karen Gillan) ja Bethany oli ylipainoinen miespuolinen kartanlukija Sheldon "Shelly" Oberon (Jack Black) (jota hän luuli lempinimen perusteella naispuoliseksi). He tajuavat päätyneensä videopelin sisään. Jokaisella pelihahmolla on myös erikoistaidot ja heikkoudet sekä kolme elämää. Spencer epäilee, että jos he menettävät ne kaikki, he kuolevat oikeasti. Bethany menettää jo heti ensimmäisen joutuessaan virtahevon syömäksi.

EPH-opas nimeltä Nigel Billingsley (Rhys Darby) kertoo kuinka mies nimeltä Russell Van Pelt (Bobby Cannavale) oli varastanut suuresta jaguaaripatsaasta Jumanjin pyhän jalokiven, jolla pystyi manipuloimaan viidakon eläimiä. Pelistä oli mahdollista päästä pois vain palauttamalla jalokivi patsaaseen ja huutamalla "Jumanjin" nimen. Suorittaessaan pelin tasoja, he oppivat hyödyntämään erikoistaitojaan ja menettävät heikkouksiensa vuoksi osan lisäelämistään. KBasaarilla he kohtaavat Alexin, jonka pelihahmo oli lentäjä Jefferson "Vesitaso" McPlane (Nick Jonas). Viisikon levättyä puumajassa, jonka Alan Parrish oli aikoinaan rakentanut, Alex saa tietää olleensa pelissä 20 vuotta. Suunnitellessaan harhautusta Spencer tajuaa olevansa ihastunut Marthaan. Nelikko varastaa Van Peltin miehiltä helikopterin ja yrittävät lentää sillä jaguaaripatsaalle. Matkan varrella he melkein menettävät jalokiven pudottaessaan sen sarvikuonolauman lähelle ja Spencer uhraa yhden Fridgen elämistä sen takaisin saamiseksi. Alex melkein menettää viimeisen elämänsä hyttysenpistolle, mutta Bethany käyttää elvytystä, jonka seurauksena Alex saa yhden hänen elämistään.

Patsaan luona pelaajat, joista kaikilla paitsi Marthalla on vain yksi elämä, saavat vastaansa sekä jaguaareja että Van Peltin joukot. Muut pitävät nämä kiireisenä, kunnes Spencer ja Martha, joka uhraa toisen jäljellä olevista elämistään, onnistuvat palauttamaan jalokiven patsaaseen ja kaikki huutavat Jumanjin nimeä. Van Pelt tuhoutuu ja Nigel saapuu onnittelemaan pelin läpäisyä. Kättelemällä Nigelia pelaajat pääsevät takaisin omaan maailmaansa. Spencer, Fridge, Bethany ja Martha eivät kuitenkaan löydä Alexia kellarista, mutta he huomaavat historian muuttuneen. Aikuinen Alex (Colin Hanks) saapuu ja paljastaa palanneensa pelistä takaisin vuoteen 1996. Hän oli naimisissa ja oli nimennyt tyttärensä Bethanyn mukaan. Spencer ja Fridge tekevät sovinnon, Bethany päättää kokea lisää seikkailuja lähtemällä vaellukselle ja Martha alkaa seurustella Spencerin kanssa. Kun he kuulevat jälleen Jumanjin rummutuksen, he vievät pelin koulun taakse ja murskaavat pelikonsolin kellarista löytyneellä keilapallolla estääkseen ketään muuta pelaamasta Jumanjia.

Näyttelijät
-----------

### Jumanjin maailma

|  |  |  |
| --- | --- | --- |
|  Dwayne Johnson  | … |  tohtori Xander "Smolder" Bravestone
  |
|  Jack Black  | … |  professori Sheldon "Shelly" Oberon
  |
|  Kevin Hart  | … |  Franklin "Hiiri" Finbar
  |
|  Karen Gillan  | … |  Ruby Roundhouse
  |
|  Nick Jonas  | … |  Jefferson "Vesitaso" McDonough
  |
|  Bobby Cannavale  | … |  professori Russell Van Pelt
  |
|  Rhys Darby  | … |  Nigel Billingsley
  |
|  William Tokarsky  | … |  ruokakauppias basaarilla
  |
|  Rohan Chand  | … |  poika basaarilla
  |

### Oikea maailma

|  |  |  |
| --- | --- | --- |
|  Alex Wolff  | … |  Spencer Gilpin
  |
|  Madison Iseman  | … |  Bethany Walker
  |
|  Ser’Darius Blain  | … |  Anthony "Fridge" Johnson
  |
|  Morgan Turner  | … |  Martha Kaply
  |
|  Mason Guccione  | … |  Alex Vreeke
  |
|  Colin Hanks  | … |  aikuinen Alex Vreeke
  |
|  Sean Buxton  | … |  Alexin isä
  |
|  Tim Matheson  | … |  Alexin isä vanhana
  |
|  Marin Hinkle  | … |  Spencerin äiti
  |
|  Tracey Bonner  | … |  Fridgen äiti
  |
|  Natasha Charles Parker  | … |  Bethanyn äiti
  |
|  Maribeth Monroe  | … |  englanninopettaja
  |
|  Kat Altman  | … |  Lucinda
  |
|  Michael Shacket  | … |  Fussfeld
  |
|  Missi Pyle  | … |  liikunnanopettaja Webb
  |
|  Marc Evan Jackson  | … |  rehtori Bentley
  |

Arvosteluja
-----------

|  |  |  |
| --- | --- | --- |
| *Helsingin Sanomat*Jutta Sarhimaa | 3/5 tähteä |  |
| *Hufvudstadsbladet*Krister Uggeldahl | 2/5 tähteä |  |
|

Jatko-osa
---------

*Pääartikkeli: Jumanji: The Next Level*
Dwayne Johnson, Jack Black ja Nick Jonas keskustelivat haastatteluissa mahdollisen kolmannen *Jumanji*-elokuvan juonesta. Karen Gillanin mukaan *Jumanji: Welcome to the Junglen* vaihtoehtoinen lopetus olisi jättänyt juonen auki toiselle jatko-osalle. Helmikuussa 2018 vahvistettiin Kasdanin paluu ohjaajaksi, Rosenbergin ja Pinknerin paluu käsikirjoittajiksi sekä Johnsonin, Hartin, Blackin, Gillanin ja Jonasin paluut pääosien esittäjiksi. Kuvaukset alkoivat tammikuussa 2019. Jatko-osan näyttelijäkaartiin liittyvät myös Awkwafina, Danny DeVito ja Danny Glover. Elokuvan ensi-ilta on 13. joulukuuta 2019.

Lähteet
-------

1. 1 2  Jumanji: Welcome to the Jungle (2017) Box Office Mojo. Viitattu 15.6.2018. (englanniksi)
2. ↑  There’s a touching tribute to Robin Williams in the new Jumanji film *Radio Times*.  20.12.2017. Viitattu 28.2.2018. (englanniksi)
3. ↑  Sarhimaa, Jutta: Jumanji tajuaa videopelit.  *Helsingin Sanomat*, 22.12.2017, s. B 4–5. Artikkelin verkkoversio. Viitattu 4.3.2018.
4. ↑  Uggeldahl, Krister: Matt och platt i djungeln.  *Hufvudstadsbladet*, 22.12.2017, s. 22–23. Artikkelin verkkoversio. Viitattu 4.3.2018.
5. ↑  Keyes, Rob: Nick Jonas Has A Funny Idea For The Next Jumanji Sequel *Screen Rant*.  21.12.2017.  Arkistoitu. Viitattu 1.3.2019. (englanniksi)
6. ↑  Dolloff, Matt: Jack Black Has A Great Idea For Jumanji 3 *Screen Rant*.  22.12.2017.  Arkistoitu. Viitattu 1.3.2019. (englanniksi)
7. ↑  Isaac, Christopher: Here's Who Jumanji's Stars Want to See in Jumanji 3 *Screen Rant*.  25.12.2017.  Arkistoitu. Viitattu 1.3.2019. (englanniksi)
8. ↑  Evangelista, Chris: The 'Jumanji: Welcome to the Jungle' Cast Have 'Jumanji 3' Ideas, Plus an Alternate Ending for the New Sequel */Film*.  27.12.2017. Viitattu 1.3.2019. (englanniksi)
9. ↑  Fleming Jr. Mike: Scott Rosenberg & Jeff Pinkner To Write 'Jumanji: Welcome To The Jungle' Sequel *Deadline Hollywood*.  6.2.2018.  Arkistoitu. Viitattu 1.3.2019.
10. ↑  Rubin, Rebecca: Kevin Hart on ‘Night School,’ the ‘Jumanji’ Sequel and Why He Wants to Direct *Variety*.  Arkistoitu. Viitattu 1.3.2019. (englanniksi)
11. ↑  Sneider, Jeff: Exclusive: Tiffany Haddish in Talks to Star in New 'Jump Street' Movie *Collider*.  5.12.2018. Viitattu 1.3.2019. (englanniksi)
12. ↑  Kit, Broys: Awkwafina in Talks to Join Dwayne Johnson, Kevin Hart in 'Jumanji 2' (Exclusive) *The Hollywood Reporter*.  3.1.2019. Viitattu 1.3.2019. (englanniksi)
13. ↑  Kroll, Justin: Danny DeVito Joins Dwayne Johnson in ‘Jumanji’ Sequel (EXCLUSIVE) *Variety*.  4.1.2019. Viitattu 1.3.2019. (englanniksi)
14. ↑  N'Duka, Amanda: Danny Glover Set For Sony’s ‘Jumanji: Welcome to the Jungle’ Sequel *Deadline Hollywood*.  15.1.2019. Viitattu 1.3.2019. (englanniksi)
15. ↑  Harp, Justin: Dwayne Johnson's Jumanji: Welcome to the Jungle sequel drops first teaser as US release date is confirmed *Digital Spy*.  24.4.2018. Viitattu 1.3.2019. (englanniksi)

Aiheesta muualla
----------------

* *Jumanji: Welcome to the Jungle* Internet Movie Databasessa. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
Jumanji |
| --- |
|  |
| Kirjat | 
* *Jumanji*
* *Zathura*

 |
|  |
| Elokuvat | 
* *Jumanji*
* *Zathura – avaruusseikkailu*
* *Jumanji: Welcome to the Jungle*
* *Jumanji: The Next Level*

 |
|  |
| Televisio | *Jumanji* |

 |